**Pulau Ujong** (malaio: literalmente 'illa do final'), tamén coñecida como **Illa Singapur** ou **Singapur continental** , é a principal illa constituínte de Singapur. Forma parte do Arquipélago Malaio e atópase na punta de Malaisia Peninsular. A illa forma a maioría do país en termos de superficie e poboación xa que os cidadáns non poden residir nas illas máis pequenas de Singapur. Cunha poboación de 5.469.700 habitantes e unha superficie de 710 quilómetros cadrados, Pulau Ujong é a 21ª illa máis poboada do mundo e a 31º illa máis densamente poboada do mundo.

Etimoloxía
----------

Pulau Ujong foi a primeira referencia á illa de Singapur. A referencia chinesa do século III a Po Lo Chung (蒲羅中）corresponde á referencia malaia coñecida como Pulau Ujong. Os viaxeiros desde o Estreito de Malaca ata o Mar do Sur da China terían que atravesar a illa, de aí o nome Pulau Ujong. Como o antigo nome de Johor "Ujong Tanah" significa "Fin da terra", a illa era máis coñecida por Orang laut como Pulau Ujong literalmente significa "Illa do Final". *Ujong Tanah* ou as súas variantes tamén se usaron en fontes europeas como nome para Singapur.

Lenda
-----

Segundo un libro do século terceiro "Rexistro de países estranxeiros durante o período oriental Wu" (吴时外国传), Pu Luo Jong (Pulao Ujong) estaba habitado por caníbales con cabeleiras de 15 cm.

Xeografía
---------

*Artigo principal**:*  Xeografía de Singapur.
A illa mide 50 quilómetros de leste a oeste e 26 quilómetros de norte a sur con 193 quilómetros de costa. O punto máis alto de Singapur é Bukit Timah Hill, cunha altura de 165 m está integrado por rocha magmática e granito. Os outeiros e os vales de rocha sedimentaria dominan o noroeste, mentres que a rexión oriental está formada por area e unha terra máis plana. Desde 1822, houbo obras de recuperación de terras por parte dos británicos, que nese momento controlaban a illa e o goberno de Singapur seguiu aumentando o tamaño da illa logo da independencia, o que aumentou a superficie da illa de 580 km² na década de 1960 aos 710 km² da actualidade.

### Puntos extremos

O extremo máis setentrional da illa é Sembawang. Os puntos máis occidentais e meridionais atópanse en Tuas. O punto máis oriental da illa é Changi Bay.

Notas
-----

1. ↑  "2014 Population in Brief". Population SG. Arquivado dende o orixinal o 18 de febreiro de 2015. Consultado o 1 de marzo de 2015.
2. ↑  "Pulau Ubin Stories". National University of Singapore. 24 de maio de 2004.
3. ↑  Xu Yunqiao History of South East Asia 1961 Singapore World Publishing Co. 许云樵 《南洋史》 星洲世界书局 1961年
4. ↑  Peter Borschberg, ed. (decembro de 2004). *Iberians in the Singapore-Melaka Area and Adjacent Regions (16th to 18th Century)*. Harrassowitz. p. 98. ISBN 978-3447051071.
5. ↑  Record of Foreign Countries during the Eastern Wu Period, section on Pu Luo Jong 许云樵 《康泰吴时外国传辑注》 四十四-四十五页 1971 新加坡南洋研究所出版
6. ↑  "Yearbook of Statistics Singapore 2012" (PDF). Department of Statistics Singapore. Consultado o 24 de outubro de 2012.
7. ↑  Gillis, K. & Tan, K. (2006). The book of Singapore’s firsts (p. 96). Singapore: Singapore Heritage Society. Call no.: RSING 959.57 GIL-[HIS].

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pulau Ujong Modificar a ligazón no Wikidata*** |

### Bibliografía

* Victor R Savage; Brenda Yeoh (2004). *Toponymics A Study of Singapore's Street Names*. Eastern University Press. ISBN 981-210-364-3.

### Outros artigos

* Singapur

|  |  |
| --- | --- |
| Control de autoridades | 
* Wd: Q1054746
* EBID: ID
* GeoNames: 1880249
* OSM: 1769123

 |